Staatskaping: Zuma gee ondersoekregulasies | Maroela Media
Pres. Jacob Zuma het Vrydag die regulasies vir die geregtelike ondersoek na staatskaping vrygestel.
“Die regulasies stel die voorsitter in staat om bewyse te versamel en getuies te dagvaar om voor die kommissie te kom getuig en enige dokumentasie in belang van die ondersoek voor te lê,” het Zondo gesê.
Die regulasies is Vrydag in die Staatskoerant gepubliseer.
Zuma het Zondo op 9 Januarie, op aanbeveling van hoofregter Mogoeng Mogoeng, as voorsitter van die kommissie aangewys.
Zuma het op 13 Desember ŉ tweede bloedneus in die hooggeregshof in Pretoria gekry toe ŉ volbank regters eenparig Zuma se aansoek dat Thuli Madonsela, die voormalige openbare beskermer, se staatskapingverslag hersien moet word, met koste verwerp het. Die hof het toe ook beslis Zuma moet binne 30 dae ŉ geregtelike kommissie van ondersoek aanstel om kwessies wat in die staatskapingverslag genoem word te ondersoek.
Dit kom nadat die hof vroeër beslis het Zuma moet persoonlik aanspreeklik gehou word vir die koste van die hofaansoek wat hy in 2016 ingedien het om ŉ interdik te verkry wat Madonsela sou verhoed om haar staatskapingverslag vry te stel. Dié uitspraak is eenparig deur ŉ volbank regters beslis.
Pretorianers oor dringende wateronderbreking gewaarsku
Oom Jacob, al wat ons nou graag in die media wil lees, is van jou finale groet as nommer 1. Dankie vir die aanstelling my Oom, maar doen ons nou almal ‘n guns en groet. Dankie Oom Jacob. Ons hou met groot verwagting die media dop.
Ons wil niks van ondersoeke hoor nie! Wanneer waai jy?!
Ek weet nie hoekom kommunikeer hulle nog met hom nie.. Sluit hom net toe vergoed